
	  Parlamentul României   

 Camera Deputaţilor


    COMISIA PENTRU ADMINISTRAŢIE


    COMISIA JURIDICĂ, 
PUBLICĂ, AMenajarea teritoriului
        DE DISCIPLINĂ ŞI IMUNITĂŢI

  Şi echilibru ecologic 
  Nr.26/418


                                        Nr. 31/469
                                                                                  Bucureşti 25 mai 2009

                                                                                  PLx-235/2009
RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.11/2009 pentru modificarea şi completarea Legii nr.33/2007 privind organizarea şi desfăşurarea alegerilor pentru Parlamentul European


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate spre dezbatere, în fond, cu proiectul de Lege privind aprobarea Ordonanţei de urgenţă a Guvernului nr.11/2009 pentru modificarea şi completarea Legii nr.33/2007 privind organizarea şi desfăşurarea alegerilor pentru Parlamentul European, trimis cu adresa nr. PL-x 235 din 27 aprilie 2009, înregistrat cu nr.26/418 şi, respectiv 31/469 din 27 mai 2009. 



Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, cu modificările ulterioare, Cameră Deputaţilor este Cameră decizională.


Senatul, în calitate de primă Cameră sesizată, a adoptat proiectul de Lege în şedinţa din 21 aprilie 2009.



Consiliul Legislativ a avizat favorabil, conform avizului nr. 121/2.03.2009.


Comisia pentru buget, finanţe şi bănci a avizat favorabil, conform avizului nr.277 din 6.05.2009.


Comisia pentru drepturile omului, culte şi problemele minorităţilor naţionale a avizat favorabil, conform avizului nr.25/384 din 7 mai 2009.



Proiectul de Lege are ca obiect de reglementare modificarea şi completarea Legii nr.33/2007 privind organizarea şi desfăşurarea alegerilor pentru Parlamentul European, cu modificările şi completările ulterioare, în sensul eliminării lacunelor legislative privind aspectele tehnice ale organizării şi desfăşurării alegerilor, corelării prevederilor actului normativ de bază cu noile reglementări privind alegerea Camerei Deputaţilor şi a Senatului, precum şi transpunerii corecte a prevederilor Directivei Consiliului nr.93/109/CE privind condiţiile de exercitare a dreptului de vot şi de a candida în alegerile pentru Parlamentul European a cetăţenilor Uniunii Europene care locuiesc într-un stat membru a cărei cetăţenie nu o deţin.



În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de Lege susmenţionat, în şedinţa din 12 mai 2009. Membrii Comisiei juridice, de disciplină şi imunităţi au examinat proiectul de Lege susmenţionat, în şedinţa din 25 mai 2009
 

La lucrările Comisiei pentru administraţie publică, amenajarea teritoriului şi echilibru ecologic au participat, în calitate de invitaţi, din partea Ministerului Administraţiei şi Internelor, domnul Radu Stancu – secretar de stat şi domnul Marin Pătuleanu - consilier.



La lucrările Comisiei juridice, de disciplină şi imunităţi au participat, în calitate de invitaţi, din partea Ministerului Administraţiei şi Internelor, domnul Ovidiu Simina – consilier şi doamna Cătălina Moraru - expert.





Din numărul total de 31 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 27 deputaţi, iar din numărul total de 24 membri ai Comisiei juridice, de disciplină şi imunităţi au participat la dezbateri 15 deputaţi.



În urma dezbaterilor, membrii celor două Comisii au constatat că prin iniţiativa legislativă se propune remedierea lacunelor legislative privind aspectele tehnice ale organizării şi desfăşurării alegerilor, îmbunătăţirea prevederilor referitoare la alianţele electorale  şi eliminarea dispoziţiilor discriminatorii dintre cetăţenii Uniunii Europene şi cetăţenii români, în domeniul alegerilor.
 

Faţă de considerentele menţionate mai sus, membrii celor două Comisii au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.11/2009 pentru modificarea şi completarea Legii nr.33/2007 privind organizarea şi desfăşurarea alegerilor pentru Parlamentul European, în forma adoptată de Senat.

 



În raport cu obiectul şi conţinutul său, propunerea legislativă face parte din categoria legilor organice. 

PREŞEDINTE,


      PREŞEDINTE,


       Sulfina BARBU

      Daniel BUDA



SECRETAR,

                 SECRETAR,

        Mihai APOSTOLACHE
         Gabriel ANDRONACHE

Consilier  parlamentar,







Consilier parlamentar,
Sofia CHELARU 








Paul Şerban
Consultant parlamentar,

Nicoleta  TOMA

